**Sabiedrības iebildumi un priekšlikumi par Ministru kabineta noteikumu projektu “Kārtība, kādā izvērtē pašvaldību izglītības iestāžu investīciju projektus valsts budžeta aizņēmuma saņemšanai”**

|  |  |  |  |  |
| --- | --- | --- | --- | --- |
| Nr. p.k. | Iebilduma/priekšlikuma iesniedzējs | Iesniegtā iebilduma/ priekšlikuma būtība | Ņemts vērā/ nav ņemts vērā | Pamatojums, ja iebildums/priekšlikums nav ņemts vērā |
| 1. | Siguldas novada pašvaldība | Precizēt noteikumu projektā noteiktos investīciju projektu mērķus, iekļaujot arī ar izglītības iestāžu būvniecību nedalāmi saistītos projektēšanas darbus. | Ņemts vērā. |  |
| 2. | Ventspils novada pašvaldība | Papildināt noteikumu projektu, paredzot iespēju saņemt pašvaldībām aizņēmumu izglītības iestāžu (t.sk. pirmskolas izglītības iestāžu) ugunsdrošības signalizāciju ierīkošanai.  Papildināt noteikumu projektā noteikto investīciju projektu mērķus, lai atbalstu varētu saņemt investīciju projekts, kurā paredzēti mācību telpu atjaunošanas vai pārbūves darbi, ja ir saņemti PVD un VUGD atzinumi. | Daļēji ņemts vērā. | Noteikumu projekts attiecas uz pašvaldību dibinātām izglītības iestādēm, izņemot pirmsskolas izglītības iestādes.  Valsts kases aizdevumi pirmsskolas izglītības iestāžu investīciju projektiem jau tiek/tiks izsniegti saskaņā ar citiem Ministru kabineta noteikumiem, par kuru izstrādi un investīciju projektu atlasi atbild Vides aizsardzības un reģionālās attīstības ministrija.  Noteikumu projekts papildināts, nosakot, ka noteikumi neattiecas uz pirmsskolas izglītības iestādēm. |
| 3. | Brocēnu novada bērnu un jaunatnes sporta skolas audzēkņu vecāku pārstāvji | Papildināt noteikumu projektu, paredzot atbilstošus kritērijus, lai Brocēnu novada pašvaldība varētu saņemt aizņēmumu sporta infrastruktūras iegādei. | Ņemts vērā. |  |
| 4. | Kārsavas novada pašvaldība | Esošā noteikumu redakcija izslēdz iespēju būvniecības procesā izmantot FIDIC Dzelteno grāmatu. | Ņemts vērā. | Noteikumu projekts papildināts par investīciju projekta tehnisko gatavību, paredzot:  “ja investīciju projektā ir plānoti būvdarbi, būvdarbiem ir izdota būvatļaujaar būvvaldes atzīmi par projektēšanas nosacījumu izpildi vai apliecinājuma kartē ir izdarīta atzīme par būvniecības ieceres akceptu, vai ir apliecinājums, ka paredzētās aktivitātes īstenošanai būvniecības ieceres dokumenti nav nepieciešami. Apvienotas projektēšanas un būvniecības gadījumā ir pieņemts lēmums par iepirkuma procedūras rezultātiem”. |
| 5. | Limbažu novada pašvaldība | Papildināt noteikumu projektu, iekļaujot investīciju projektu mērķos iespēju saņemt valsts budžeta aizņēmumu sporta infrastruktūras atjaunošanai vai pārbūvei, ja tā nepieciešama vispārējās pamatizglītības, vidējās izglītības vai profesionālās ievirzes sportā izglītības programmu īstenošanai. | Ņemts vērā. |  |
| 6. | Alūksnes novada pašvaldība | Noteiktumu projekta apakšpunktā svītrot vārdu “*mācību*”, lai nodrošinātu, ka būvdarbus var veikt arī citās telpās, t.i. tajās telpās, kas nodrošina to, lai vispār varētu piekļūt mācību telpām, kā arī sanitārajos mezglos.  Papildināt noteikumu projekta investīciju mērķus, paredzot: “*izglītības iestādē, kurā tika/tiek īstenots 8.1.2. specifiskā atbalsta mērķa ,,Uzlabot vispārējās izglītības iestāžu mācību vidi" līdzfinansēts projekts un ir nepieciešami papildu ieguldījumi (ēkās, ārtelpā un sporta infrastruktūrā), lai pilnībā pabeigtu un modernizētu mācību iestādi*”. | Ņemts vērā. |  |
| 7. | Vecumnieku novada dome | 1. Noteikumu projektā svītrot prasību par stabilu iedzīvotāju skaitu vai iedzīvotāju skaitu ar pieaugošu tendenci pašvaldībā.  2. Noteikumu projektā noteikt atšķirīgus izglītojamo skaita kritērijus pašvaldībām pirms un pēc administratīvi teritoriālās reformas. | 1. Ņemts vērā.  2. Daļēji ņemts vērā. | Noteikumu projekta punkts, kas paredz izglītojamo skaita kritēriju precizēts, paredzot izglītojamo skaitu investīciju projektā, kas iesniegts līdz š.g. 1. jūlijam vērtēt, ņemot vērā teritoriju, kurā izglītības iestāde atradīsies pēc Administratīvi teritoriālās reformas. Netiek paredzēts noteikt atšķirīgus kritērijus, lai nodrošinātu vienlīdzīgu pieeju gan tām pašvaldībām, kas iesniegs investīciju projektu līdz š.g. 1. jūlijam, gan tām – kuras iesniegs pēc. |
| 8. | Mārupes novada pašvaldība | Priekšlikums noteikumu projektā paredzēt projektu pieteikumu iesniegšanu katru mēnesi, lai operatīvi varētu strādāt būvniecības sezonā. | Ņemts vērā. |  |
| 9. | Ogres novada pašvaldība | 1. Noteikumu projekts neparedz izglītības iestāžu ēku pielāgošanu vides pieejamībai izglītojamajiem, darbiniekiem, vecākiem u.c. izglītības iestādes apmeklētājiem ar īpašām vajadzībām. Priekšlikums papildināt noteikumu projektu par vides pieejamības nodrošināšanu.  2. Priekšlikums precizēt noteikumu projektu, lai būtu viennozīmīgi skaidrs, vai aizņēmumu var saņemt pirmsskolas izglītības iestāžu un sporta profesionālās ievirzes izglītības programmu investīciju projekti.  3. Ņemot vērā, ka anotācijā norādīta tikai portatīvo datoru iegāde attālinātā mācību procesa uzlabošanai, bet noteikumu redakcija nosaka mācību procesa nodrošināšanai nepieciešamā IKT iegādi, priekšlikums precizēt, vai var iesniegt projektus par IKT aprīkojumu, kas nepieciešams un aktuāls mācību procesa nodrošināšanai. | Ņemts vērā. |  |
| 10. | Priekules novada pašvaldība | Priekšlikums noteikumu projektā paredzēt aizņēmumu saņemšanu nesošo elementu vai konstrukciju pārbūvei un stiprināšanai | Ņemts vērā. |  |
| 11. | Valmieras pilsētas pašvaldība | 1. Papildināt noteikumu projektu, nosakot, ka investīciju projekti var tikt īstenoti arī izglītības iestādēs, kurās tiek īstenota sportaprofesionālās ievirzes izglītības programmas.  2. No pašreizējās redakcijas izriet, ka nepieciešams Veselības inspekcijas atzinums par izglītības iestādes ēkas neatbilstību. Šāda atzinuma esamības gadījumā izglītības iestāde savu darbību konkrētajā ēkā nemaz nedrīkst veikt. Ņemot vērā minēto, priekšlikums precizēt noteikumu redakciju. | 1. Daļēji ņemts vērā.  2. Ņemts vērā | 1. Papildināta noteikumu projektu anotācija, skaidrojot, ka noteikumu projekts attiecas uz visām pašvaldību dibinātām izglītības iestādēm, izņemot pirmsskolas izglītības iestādes, kā arī precizēts noteikumu projekta 1. punkts, nosakot, ka noteikumi neattiecas uz pirmsskolas izglītības iestādēm. |
| 12. | Latgales plānošanas reģions | Noteikumu projektā nepieciešams iekļaut arī izglītības iestāžu, kas īsteno mākslas, mūzikas vai dejas vidējās profesionālās izglītības programmas, projektus.  Noteikumu projektā jāparedz atbalsts investīciju projektiem, kuros paredzēta dienesta viesnīcas izbūve, kā arī izglītības iestādes infrastruktūras sakārtošana uzsākta ERAF projekta ietvaros. | 1. Daļēji ņemts vērā.  2. Ņemts vērā | 1. Papildināta noteikumu projektu anotācija, skaidrojot, ka noteikumu projekts attiecas uz visām pašvaldību dibinātām izglītības iestādēm, izņemot pirmsskolas izglītības iestādes, kā arī precizēts noteikumu projekta 1. punkts, nosakot, ka noteikumi neattiecas uz pirmsskolas izglītības iestādēm. |
| 13. | Ilūkstes novada pašvaldība | Noteikumu projektā nepieciešams iekļaut arī vispārizglītojošās skolas, kas īsteno vispārizglītojošās un profesionālās izglītības programmas, aizņēmuma saņemšanai. | Daļēji ņemts vērā. | Papildināta noteikumu projektu anotācija, skaidrojot, ka noteikumu projekts attiecas uz visām pašvaldību dibinātām izglītības iestādēm, izņemot pirmsskolas izglītības iestādes, kā arī precizēts noteikumu projekta 1. punkts, nosakot, ka noteikumi neattiecas uz pirmsskolas izglītības iestādēm. |
| 14. | Brocēnu novada pašvaldība | 1. Priekšlikums noteikumu projektā paredzēt nosacījumu sporta infrastruktūras iegādei izglītības iestādēm, kas īsteno sporta profesionālās ievirzes izglītības programmas, kā arī akreditēto programmu nodrošināšanai, vispārējās izglītība iestādēm, sākumskolām, pamatskolām un vidusskolām  2. Noteikumu projektā nepieciešams noteikt ilgāku laika periodu kredītsaistību izpildei (vismaz 5 gadi).  3. Noteikumu projektā noteiktais piecu darba dienu termiņš papildus informācijas sniegšanai būtu pagarināms un nosakāms vismaz 10 darba dienas, jo ja nepieciešams šādu informāciju apstiprināt domes sēdē, tad atbilstoši likuma “Par pašvaldībām” nosacījumiem piecu darba dienu termiņā to nav iespējams veikt. | 1. Ņemts vērā.  2. Nav ņemts vērā.  3. Daļēji ņemts vērā. | 2. Noteikumu projekts neparedz regulējumu laika periodam kredītsaistību izpildei. Skaidrojam, ka noteikumu projektā ir paredzēts periods, kādā jāuzsāk un jāveic būvdarbi, ja tādi investīciju projektā ir paredzēti, kā arī kādā termiņā jāīsteno projekts, ja būvdarbi nav paredzēti (12 mēn.)  3. Noteikumu projekts paredz, ka papildus informācijas iesniegšanai tiek noteikts termiņš, kas nav īsāks par 5 darbdienām, lai iespēju robežās saīsinātu termiņu līdz gala lēmuma pieņemšanai un lai dotu iespēju izmantot jau 2021. gada būvniecības sezonu. Izvērtējot iesniedzamās informācijas apjomu, komisija var noteikt arī garāku informācijas iesniegšanas termiņu. |
| 15. | Latvijas Olimpiskā komiteja | Noteikumu projekta 1. punktu izteikt šādā redakcijā: “1. Noteikumi nosaka kritērijus un kārtību, kādā Izglītības un zinātnes ministrija sadarbībā ar Vides aizsardzības un reģionālās attīstības ministriju izvērtē pašvaldību izglītības iestāžu investīciju projektus, tai skaitā izglītības iestāžu, kas īsteno mākslas, mūzikas, dejas *un sporta* profesionālās ievirzes izglītības programmas, investīciju projektus, lai nodrošinātu ilgtspējīgas izglītības funkcijas izpildi (turpmāk – investīciju projekts), valsts budžeta aizņēmumu saņemšanai.” | Daļēji ņemts vērā. | Papildināta noteikumu projektu anotācija, skaidrojot, ka noteikumu projekts attiecas uz visām pašvaldību dibinātām izglītības iestādēm, izņemot pirmsskolas izglītības iestādes, kā arī precizēts noteikumu projekta 1. punkts, nosakot, ka noteikumi neattiecas uz pirmsskolas izglītības iestādēm. |